Köbi Kuhn
Jakob "Köbi" Kuhn (12. oktober 1943 - 26. november 2019) var en schweizisk fodboldspiller (midtbane) og -træner, der både spillede for og trænede det schweiziske landshold i en årrække.

Karriere som spiller 
Kuhn tilbragte hele 16 år hos FC Zürich i sin fødeby, og var i en årrække også holdets anfører. Han var med til at vinde intet mindre end seks schweiziske mesterskaber med klubben. Han var i ikke mindre end 14 år aktiv på det schweiziske landshold, som han debuterede for 11. november 1962 i en EM-kvalifikationskamp mod Holland. Han repræsenterede holdet ved VM 1966 i England. Her spillede han én af schweizernes tre kampe i turneringen, hvor holdet blev slået ud efter lutter nederlag i det indledende gruppespil. 

I 1976 blev Kuhn kåret til Årets fodboldspiller i Schweiz.

Trænerkarriere 
Kuhn er kendt for sine syv år som landstræner for Schweiz. Inden da havde han allerede stået i spidsen for både sin gamle klub som aktiv, FC Zürich, og det schweiziske U21-landshold. I sin tid som træner for schweizernes A-landshold var han med til at kvalificere holdet til først EM 2004 i Portugal, hvor holdet blev slået ud efter det indledende gruppespil. Ved VM 2006 i Tyskland gik Schweiz, under Kuhns ledelse, videre fra gruppespillet uden at lukke et eneste mål ind, inden man blev slået ud efter straffesparkskonkurrence af Ukraine i 1/8-finalen.

Kuhns trænerkarriere sluttede med EM 2008 på hjemmebane, hvor schweizerne skuffede og blev slået ud i gruppespillet.

Titler 
Schweizisk mesterskab
 1963, 1966, 1968, 1974, 1975 og 1976 med FC Zürich

Schweizisk pokal
 1966, 1970, 1972, 1973 og 1976 med FC Zürich

Referencer

Eksterne henvisninger 

Fodboldspillere fra Schweiz
Fodboldtrænere fra Schweiz
Personer fra Zürich